Natalja Wladimirowna Poklonskaja

D'Natalja Wladimirowna Poklonskaja (rus. Наталья Владимировна Поклонская, oder ukr. Наталія Володимирівна Поклонська - Natalija Wolodymyriwna Poklonska), gebuer den 18. Mäerz 1980 zu Michajliwka bei Luhansk, Ukrainesch SSRInterview mam Natalja Poklonskaja, Komsomolskaja Prawda 21.03.2014, ass eng ukrainesch an duerno russesch Juristin a Politikerin.

Den 11. Mäerz 2014 gouf se Procureure vun der Krim. Eng Pressekonferenz déi s'am Kader vun hirer Ernennung ginn hat huet en Internet-Phenomeen ausgeléist. Gutt zwee Joer drop gouf se bei de russesche Parlamentswalen an d'Duma gewielt.

 Liewen 
Déi éischt zéng Joer vun hirem Liewen huet s'an engem Duerf an der Oblast Luhansk gelieft, 1990 ass dunn hir Famill op Jewpatorija op d'Krim geplënnertНовый прокурор Крыма Наталья Поклонская: «Поклонники не звонят, я ведь не супермодель!», Komsomolskaja Prawda, 23.03.2014. 2002 mécht se do hir Universitéit fäerdeg.

Vun 2002 bis Februar 2014 huet s'op verschiddene Plazen an der Ukrain um Parquet geschafft, zulescht als stellvertriedende Bezierksprocureur zu Kiew. 2011 huet se zu Simferopol an engem mediatiséierte Prozess d'Uklo géint de Ruwim Aronow vertrueden, e fréieren Deputéierte vum Parlament vun der Krim, dee beschëllegt gouf, Member an der bewaffneter Band "Baschmaki" gewiescht ze sinn, a Muerde kommandéiert ze hunn, déi mat Grausamkeet begaange goufenОсужденный по делу ОПГ «Башмаки» назвал Поклонскую уникальным человеком, vz.ru. 29.03.2014Как новый прокурор Крыма Наталья Поклонская стала популярным героем аниме, dp.ru. 26.03.2014.

De 25. Februar 2014 huet d'Poklonskaja hire Récktrëtt vum Parquet erkläert, mat follgender Begrënnung: "Ech schumme mech, an engem Land ze liewen, an deem Banditte fräi op de Stroossen dorëmmer lafen“Fahndung nach dem Sexsymbol der Krim-Annexion, Die Welt 26.03.2014 (eng Uspillung op de radikalen Deel vun den Demonstrante beim Euromaidan).

Hire Récktrëtt gouf net akzeptéiert, mä se gouf an d'Vakanz geschéckt. Si huet Kiew verlooss an ass op d'Krim gaangen, wou hir Elteren nach ëmmer gelieft hunn. Zu Simferopol huet se der Regierung vun der Krim hir Hëllef ugebueden.Прокурор республики, Rossijskaja gaseta 20.03.2014

Wéi den neie Regime vun der Autonomer Republik Krim d'Onofhängegkeet vun der Ukrain ugestrieft huet, huet de Procureur Général d'État Wjatscheslaw Pawlow säi Récktrëtt erkläert. De 11. Mäerz 2014 gouf d'Poklonskaja op déi Fonctioun genannt, nodeems 3-4 männlech Vertrieder vum Parquet declinéiert hatenНаталья Поклонская: О том, что стала героиней аниме, узнала от дочери. Лучше бы люди оценили мою работу, Komsomolskaja Prawda, 22.03.2014.

Als Reaktioun dorop huet d'Féirung zu Kiew si entlooss a wéinst Héichverrot ugeklotJapan: Crimean attorney general inspires anime fan art, BBC 20.03.2014, an d'EU huet hir am Kader vun den anti-russesche Sanktiounen en Areesverbuet ausgesprachRussia disappointed over additional EU sanctions, RT 13.05.201.

Nom Referendum an dem Bäitrëtt vun der Krim zu Russland gouf de 25. Mäerz hir Ernennung vun der russescher Administratioun confirméiertRussia confirms web sensation Natalya Poklonskaya as prosecutor in Crimea, AFP 25.03.2014.

Nodeems se bei de russesche Parlamentswalen an d'Duma gewielt gouf, huet se de 27. September 2016 als Procureure demissionéiert.

Si ass als fanatesch Veréierin vum leschten Zar Nikolai II., als Hellegen, bekanntПоклонская сделала Николая Второго участником «Бессмертного полка», MK.ru 09.05.2016Внучка Николая II, Radio Swoboda 10.05.2016, wouduerch se ë. a. souguer fir radikal Moossstief onverhältnesméisseg vehement géint de Film Matilda virgaangen ass, deen eng Affär vum Zar thematiséiertПоклонская рассказала об "общении" с Николаем II, RIA Nowosti 26.09.2017.

D'Poklonskaja ass gescheet an huet eng Duechter Anastassija (* 2005)Дочь Натальи Поклонской спела в хоре для прокуроров, 1tvnet 12.01.2015.

 Internet-Phenomeen 

No hirer Ernennung als Procureure vun der Krim huet d'Poklonskaja den 11. Mäerz 2014 eng Pressekonferenz gehalen, vun där e Video ouni Ënnertitel op e japanesche YouTube-Kanal eropgeluede gouf. Well hiert Ausgesinn de Schéinheetsidealer a Stereotyppe vu weibleche Manga-Figuren entsprécht, gouf se doduerch séier zu engem Internet-Phenomeen. Si war stënterlech Gespréichsthema a Fore wéi RedditReddit-Grupp "Our Majesty, Immortal Empress, St. Natalia Poklonskaya", 4chan, Weibo a VKontakte, an déi asiatesch Internetgemeinschaft huet ugefaangen, Fan-Art vun hir am Manga- an Anime-Stil ze verbreeden.Crimea's Attorney General Natalia Poklonskaya Goes Viral In China And Japan, International Business Times 20.03.2014

Wéi d'Poklonskaja bei Interviewen no hirer Meenung iwwer d'Fan-Arts gefrot gouf, sot se si wier eréischt duerch hir Duechter dovu gewuer ginn, déi mat hiren deemools 9 Joer doriwwer ganz aus dem Haische wier, mä si selwer hätt ze vill ze di fir deem iwwerhaapt Opmierksamkeet ze schenken, an all d'Konten déi op de sozialen Netzwierker ënner hirem Numm gefouert géife, wieren net hir. Ëffentlech Persoune géifen dacks gezeechent ginn, dat kéint een net evitéieren.Crimean attorney general responds to the Internet’s attempts to turn her into an anime character, Rocketnews24. 27.03.2014

De 16. Abrëll 2014 huet de YouTuber Enjoykin eng Videomontage gemaach, mat Fragmenter vu verschiddenen Interviewe vun der Poklonskaja a Fan-Art. En huet dobäi Sazdeeler, déi d'Poklonskaja wierklech gesot huet, nei zesummegesat, an als musekalesch Basis d'Daft Punk Lidd Instant Crush geholl. D'Resultat dovun ass d'Lidd "Njasch Mjasch" (Nyash Myash), dat bannent 5 Deeg 5,8 Millioune Mol op YouTube gekuckt gouf an an där Rapiditéit souguer westlech professionell Musekclipen hannert sech gelooss huet.Няш, мяш, Крым наш, Zvuki.ru 21.04.2014Клип про Поклонскую набрал почти 6 миллионов просмотров, Argumenty i fakty 21.04.2014 Bis Enn 2017 gouf d'Lidd ëm déi 37 Millioune Mol gekuckt. "Njascha" oder "Njaschka" ass e Wuert aus dem russeschen Anime-Jargon, dat vum japanesche Laut "nja" ("Miau") ofgeleet ass, a gebraucht gëtt fir léif flott (Anime-)Meedercher ze bezeechnenняшка am Wiktionary. Sou och geschitt a Bezuch op d'Poklonskaja. An engem Interview huet déi dat weiter verformt fir ze soen datt si dat ganzt "njasch-mjasch" kal léisst, wat dem Enjoykin du säi Refrain ginn huet.

D'Poklonskaja ass nach de Sujet vun enge sëllegen anere Lidder, ernimmt sief just nach den Titel "Ach, kakaja njasch, prokuror Natascha!" (Ах, какая няша, прокурор Наташа!) vum Odessaer Museker Slawa Blagow, deen et op YouTube bannent e puer Deeg ëmmerhin op méi wéi 100.000 Zougrëff bruecht huetОдесский музыкант сделал клип о Наталье Поклонской, который сразу стал хитом интернета, Komsomolskaja Prawda 28.03.2014.

2014 war d'Poklonskaja bei Google déi 7.-meeschtgesicht Persoun a RusslandЛюди года 2014, Google Trends Russland an déi 8.-meeschtgesicht Persoun an der UkrainЛюдина року 2014, Google Trends Ukrain, a souguer d'Medien an den USA an an Europa si bal méi op d'Massephenomeen ronderëm hir Attraktivitéit agaange wéi op hir politesch BrisanzUS Sanctions Russian Sex Symbol, New York Observer 21.12.2014Krim-Oberstaatsanwältin wird zum Sex-Symbol in Japan, Focus Online 23.03.2014.

 Um Spaweck 

 Video vun der Poklonskaja hirer faméiser Pressekonferenz vum 11. Mäerz 2014
 Lidd "Njasch Mjasch" vum Enjoykin

Kategorie:Gebuer 1980
Kategorie:Russesch Magistraten
Kategorie:Ukrainesch Magistraten
Kategorie:Politiker (Russland)
Kategorie:Internet-Phenomeener